IFEC พุ่งแรง รับข่าวกลุ่มทุนใหม่ทุ่มเกือบ 100 ลบ. เข้าซื้อบิ๊กล็อต
IFEC พุ่งแรง รับข่าวกลุ่มทุนใหม่ทุ่มเกือบ 100 ลบ. เข้าซื้อบิ๊กล็อต ล่าสุด ณ เวลา 11.02 น. อยู่ที่ 3.88 บาท บวก 3.88 บาท หรือ 0.22% สูงสุด 4.04 บาท ต่ำสุด 3.64 บาท ด้วยมูลค่าซื้อขาย 163.89 ล้านบาท 
13 ต.ค. 2559

ผู้สื่อข่าวรายงานว่า ราคาหุ้นบริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC ล่าสุด ล่าสุด ณ เวลา 11.02น. อยู่ที่ 3.88 บาท บวก 3.88 บาท หรือ 0.22% สูงสุด 4.04 บาท ต่ำสุด 3.64 บาท ด้วยมูลค่าซื้อขาย 163.89 ล้านบาทขณะที่ดัชนีหุ้นไทยโดยรวมลบ 0.92%

โดยสาเหตุที่ราคาหุ้น IFEC ปรับตัวขึ้นแรงคาดว่ามาจากการที่วานนี้ (12 ต.ค.) ได้มีซื้อขายหลักทรัพย์บนกระดานใหญ่ (BIG LOT) ของบริษัท จำนวน 3 รายการ เป็นจำนวนหุ้นรวมทั้งสิ้น 27.60 ล้านหุ้น ในราคาหุ้นละ 3.60 บาท คิดเป็นมูลค่ารวม 99.36 ล้านบาท
ทั้งนี้แหล่งข่าวจากวงการเงิน ได้เปิดเผยอีกว่า มีกลุ่มทุนใหม่จากทั้งในประเทศไทยและต่างประเทศประมาณ 4-5 ราย เข้ามาเจรจากับ IFEC เพื่อเข้าถือหุ้นใน IFEC และเข้าถือหุ้นในโรงแรมดาราเทวี หรือเข้ามาซื้อธุรกิจโรงแรมดาราเทวี เนื่องจากโรงแรมดาราเทวีมีสิ่งปลูกสร้างที่พร้อมในการดำเนินธุรกิจ เป็นที่รู้จักทั้งในประเทศและต่างประเทศ รวมถึงมีบุคลากรที่มีความสามารถในการดำเนินงาน จึงทำให้เป็นที่สนใจของพันธมิตรหลายราย